Diari Oficial de la Generalitat Valenciana


Sumari del DOGV 5764, del 16-05-2008 (2008/6167)

RESOLUCIÓ de 14 de maig de 2008, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la, realitzada per l'ajuntament de València a favor de la Generalitat, per a ser destinada a construcció d'un centre educatiu.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5764

Data del DOGV
:   16-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/6167


Data del document
:   14-05-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * transmissió de la propietat
    * propietat immobiliària
    * cultura regional

RESOLUCIÓ de 14 de maig de 2008, de la Conselleria d'Economia, Hisenda i Ocupació, per la que s'accepta la cessió gratuïta d'una parcel·la, realitzada per l'ajuntament de València a favor de la Generalitat, per a ser destinada a construcció d'un centre educatiu. [2008/6167]  
Amb data 19 d'octubre de 2007 va ser subscrit conveni entre l'Excm. Ajuntament de València i la Generalitat en el qual s'establien les bases per a la cessió recíproca de béns immobles.  
En la clàusula segona del conveni s'establia l'obligació de l'Ajuntament de València de cedir a la Generalitat el solar de 19.531,48 m² situat al carrer Ángel de Villena d'esta capital i que s'hi descrivia.  
En compliment de la clàusula mencionada l'Ajuntament de València, en sessió adoptada per la Junta de Govern Local celebrada el dia 11 d'abril de 2008, va acordar la cessió gratuïta a la Generalitat de la parcel·la de la seua propietat, de 19.531,45 m² de superfície, situada al carrer Ángel de Villena de la dita capital.  
La cessió es realitza amb la finalitat de destinar la parcel·la a la construcció d'un centre educatiu.  
En l'acord esmentat consta que s'ha complit el que preveuen els articles 8, 109 i 110 del Reglament de Béns de les Entitats Locals.  
La Direcció General de Règim Econòmic de la conselleria d'Educació ha proposat a esta conselleria l'acceptació de la parcel·la cedida per l'Ajuntament de València.  
En conseqüència, de conformitat amb les competències que m'atribuïx l'article 44 de la Llei 14/2003 de 10 d'abril de Patrimoni de la Generalitat, resolc:  
Primer  
Acceptar la cessió gratuïta de la propietat realitzada per l'Ajuntament de València de la parcel·la que té 19.531,45 m² de superfície, situada al carrer Ángel de Villena entre els carrers Pintor Gasset i carrer Bomber Ramón Duart, districte 10 Quatre Carreres, barri 7 Ciutat de les Arts i de les Ciències de la dita capital, que confronta: nord, carrer Ángel de Villena, franja d'espai lliure al mig, i parcel·la de servici públic; sud, carrer Bulevard Sud franja d'espai lliure; est, carrer Bomber Ramón Duart, franja d'espai lliure al mig, i parcel·la de servici públic; i oest, carrers Pintor Gasset, franja d'espai lliure al mig.  
La parcel·la mencionada haurà de segregar-se de la finca de 21.575,04 m² que consta inscrita en el Registre de la Propietat de València 4 al tom 2058, llibre 1099, foli 86, finca 72541, inscripció 1ª.   
Referència cadastral: forma part de la finca amb referència 0482402RE8537G1971ZT.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de València, s'efectua amb la condició de destinar la parcel·la a la construcció d'un centre educatiu i haurà de mantindre esta destinació, de manera que si s'altera revertirà l'immoble l'ajuntament amb totes les seues pertinences i accessions.   
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 14 de maig de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.